## Rješenje Agencije za zaštitu tržišnog natjecanja klasa UP/I 030-02/2002-01/136 od 25. veljače 2003.

### NN 49/2003 (27.3.2003.), Rješenje Agencije za zaštitu tržišnog natjecanja klasa UP/I 030-02/2002-01/136 od 25. veljače 2003.

# AGENCIJA ZA ZAŠTITU TRŽIŠNOG NATJECANJA

641

Na
temelju članka 23., članka 24., članka 27. stavak 1. i članka 29. stavak 1.
Zakona o zaštiti tržišnog natjecanja (»Narodne novine«, broj: 48/95, 52/97 i
89/98), po prijavi namjere provedbe koncentracije poduzetnika, koju je podnio
poduzetnik LURA d.d., sa sjedištem u Zagrebu, Ulica grada Vukovara 271,
zastupan po punomoćnici Jasni Vlašić, odvjetnici iz odvjetničkog društva
Bogdanović, Dolički & Partneri, sa sjedištem u Zagrebu, Ulica A. von
Humboldta 4 b, ravnatelj Agencije za zaštitu tržišnog natjecanja donosi
sljedeće

## RJEŠENJE

I.
Ocjenjuje se dopuštenom koncentracija poduzetnika poduzetnika Lura d.d., sa
sjedištem u Zagrebu, Ulica grada Vukovara 271 i poduzetnika Sloboda d.d., sa
sjedištem u Osijeku, Ulica J. Huttlera 20.

II.
Koncentracija poduzetnika iz točke 1. izreke ovog rješenja upisuje se u Upisnik
o koncentracijama.

III.
Ovim rješenjem ukida se privremeno rješenje Agencije za zaštitu tržišnog
natjecanja, klasa UP/I 030-02/2002-01/136, od 18.veljače 2003.

IV.
Poduzetnik LURA d.d., kao podnositelj prijave, obveznik je plaćanja upravne
pristojbe u iznosu od 250.000,00 kuna.

V. Ovo
rješenje bit će objavljeno u »Narodnim novinama«.

```
Obrazloženje
```

1.
Poduzetnik Lura d.d., sa sjedištem u Zagrebu, Ulica grada Vukovara 271. (dalje:
Lura d.d.) dostavio je, 13. prosinca 2002., Agenciji za zaštitu tržištno
natjecanja (dalje: Agencija) podnesak o prijavi namjere provedbe koncentracije,
koja je trebala nastati stjecanjem većinskog udjela u temeljnom kapitalu i
većinskog prava odlučivanja u poduzetniku Sloboda d.d., sa sjedištem u Osijeku,
Ulica J. Huttlera 20 (dalje: Sloboda d.d.) od strane podnositelja prijave.

Prijava namjere provedbe koncentracije (dalje:
Prijava) podnesena je Agenciji radi ocjene dopuštenosti navedene koncentracije
poduzetnika i njenog upisa u Upisnik o koncentracijama, sukladno odredbi članka
23. stavak 1. Zakona o zaštiti tržišnog natjecanja (dalje: ZZTN) i članka 6.
Pravilnika o načinu vođenja Upisnika o koncentracijama (»Narodne novine«, broj:
30/97; dalje: Pravilnik).

Agencija je utvrdila da je Prijava pravovremena, ali
nije potpuna, jer nije sadržavala sve podatke propisane člankom 7. Pravilnika.

Podnositelj je Prijavu dopunjavao podnescima od 24.
prosinca 2002., 31. prosinca 2002., 3. siječnja 2003., 13. siječnja 2003., 14.
siječnja 2003., 15. siječnja 2003., 4. veljače 2003. i 7. veljače 2003. Stoga
se, sukladno odredbi članka 23. stavak 1. ZZTN, smatra da je 7. veljače 2003.
dan podnošenja Prijave Agenciji.

2. Sudionici koncentracije: tvrtka, sjedište i
predmet poslovanja

a) Lura
d.d.

Predmet
poslovanja ovog poduzetnika, prema podacima iz registra Trgovačkog suda u
Zagrebu, obuhvaća velik broj djelatnosti. Grupa Lura je jedna od vodećih
hrvatskih grupacija na području prehrambene industrije. Poduzetnik Lura d.d.,
kao matica grupe, bavi se prvenstveno proizvodnjom mlijeka i mliječnih
prerađevina, bezalkoholnih pića i napitaka.

Grupa
Lura ima osam distribucijskih centara. Jedan od njih se nalazi u okviru
centralnog skladišta Tvornice Zagreb, dok se ostali nalaze na područjima
Bjelovara, Slavonskog Broda, Đakova, Rijeke, Pule, Splita, Zadra, Dubrovnika,
Makarske i Osijeka. Osim toga, Grupa Lura ima pet diskonta (Zagreb, Zadar,
Split, Bjelovar, Sisak i Fažana) i dvije maloprodajne prodavaonice (Zagrebu i
Bjelovar).

b)
Sloboda d.d.

Predmet
poslovanja poduzetnika Sloboda d.d., prema podacima iz registra Trgovačkog suda
u Osijeku, obuhvaća relativno velik broj djelatnosti. Većina od njih vezana je
uz prehrambenu industriju i trgovinu. To su, u bitnome: proizvodnja hrane i
pića, mlinarskih proizvoda, kruha, dvopeka, keksa, trajnih peciva i kolača,
peciva, svježe tjestenine, dijetetske hrane i sladoleda. Osim toga, taj je
poduzetnik registriran za trgovina na veliko voćem i povrćem, šećerom,
čokoladom, bombonima, mlinarskim i pekarskim proizvodima i trgovinu na malo.

Poduzetnik
Sloboda d.d. ima i vlastitu maloprodajnu mrežu od ukupno 34 prodavaonice na
širem području grada Osijeka. Od toga broja, 32 prodavaonice se nalaze u gradu
Osijeku.

Prema
podacima u Prijavi poduzetnik Sloboda d.d. nema povezanih društava aktivnih u
RH, niti udio koji prelazi 10 posto u bilo kojem aktivnom društvu u RH.

3.
Pravni oblik koncentracije

Pravni
oblik predmetne koncentracije je stjecanje većinskog udjela i većinskog prava
odlučivanja u temeljnom kapitalu poduzetnika Sloboda d.d. od strane poduzetnika
Lura d.d.

4.
Pravni temelj koncentracije\*

5.
Struktura poslovnih udjela u temeljnom kapitalu sudionika koncentracije

5. 1.
Prije provedbe koncentracije

a) Lura
d.d.

Poduzetnik
Lura d.d., sa sjedištem u Zagrebu, matica je Grupe Lura. Imatelj većinskog
udjela u temeljnom kapitalu tog poduzetnika je Luka Rajić iz Zagreba. Grupu
Lura čini pet poduzetnika (divizija) u kojima je Lura d.d. jedini imatelj
udjela. To su poduzetnici Lura-pića d.o.o., Aora ulaganja d.o.o. i Ralu d.o.o.,
svi sa sjedištem u Zagrebu, te Lura Trzin d.o.o., sa sjedištem u Republici
Sloveniji i Lura mljekara Livno d.o.o. i Lura Sarajevo d.o.o., oba sa sjedištem
u Federaciji Bosni i Hercegovini.

b)
Sloboda d.d.

Prije
provedbe predmetne koncentracije poduzetnik Mepas d.o.o. je bio imatelj 49,34
posto udjela u temeljnom kapitalu poduzetnika Sloboda d.d. Istovremeno je Lura
d.d. bila imatelj 24,998 posto udjela u temeljnom kapitalu Slobode d.d.
Preostalih 25,662 posto udjela držali su ostali dioničari.

5. 2.
Nakon provedbe koncentracije

a) Lura
d.d.

Struktura
udjela u temeljnom kapitalu poduzetnika Lura d.d. nije se bitno mijenjala, u
smislu da je Luka Rajić iz Zagreba i nadalje imatelj većinskog udjela i
većinskog prava odlučivanja u tom poduzetniku. Prema podacima kojima raspolaže
Agencija njegov je udjel, na dan 6. prosinca 2002., iznosio 90,74 posto.

b)
Sloboda d.d.

Struktura
udjela u temeljnom kapitalu Slobode d.d. nakon provedbe koncentracije prikazana
je u Tablici 1.

if !supportEmptyParas endif

**Tablica 1:** Struktura udjela u temeljnom kapitalu Slobode
d.d. (10. siječnja 2003.)

if !supportLineBreakNewLine
endif

|  |  |
| --- | --- |
| Dioničar | Udjel (%) |
| Lura d.d. | 74,332 |
| Investco vrijednosnice d.o.o., Zagreb | 9,259 |
| Indupap d.o.o, Zagreb | 5,915 |
| Arca Mercatus d.o.o., Split | 2,106 |
| ZB Brokeri d.o.o, Zagreb | 0,584 |
| Dioničari s manje od 1 posto udjela (ukupno 364 | if !supportEmptyParas endif |
| fizičke osobe) | 7,802 |
| Ukupno | 100,000 |

if !supportEmptyParas endif

Izvor i obrada podataka: Agencija, Odjel za za istraživanje,
analitiku i informatiku prema podacima nadležnih tijela.

Stjecanjem dionica koje je držao Mepas d.o.o., poduzetnik Lura d.d. je stekao
većinski udjel u temeljnom kapitalu i većinsko pravo odlučivanja u poduzetniku
Sloboda d.d.

6.
Ukupni godišnji promet sudionika koncentracije

Prema
odredbama članka 22. stavka 1. ZZTN obveza prijave namjere provedbe
koncentracije poduzetnika postoji ukoliko su ispunjeni uvjeti ukupnog godišnjeg
prometa sudionika koncentracije ostvarenog prodajom roba i usluga u godini koja
je prethodila koncentraciji. Obveza prijave namjere nastaje u slučaju ako je
ukupni godišnji promet svih sudionika koncentracije ostvaren prodajom roba i
usluga u godini koja je prethodila predmetnoj koncentraciji (u smislu grupe i
to na svjetskoj razini – worldwide) bio veći od 700.000.000,00 kuna.
Istovremeno (kumulativno) mora biti ispunjen i uvjet da ukupan godišnji promet
svakog ili najmanje dva sudionika koncentracije na hrvatskom tržištu, u istom
razdoblju iznosi više od 90.000.000,00 kuna.

Ukupni godišnji promet sudionika koncentracije u
2001. godini, kao godini koja je prethodila nastanku koncentracije prikazan je
u Tablici

 2.
**Tablica 2:** Ukupni godišnji promet
sudionika koncentracije \*

if !supportEmptyParas endif

|  |  |
| --- | --- |
| Sudionik koncentracije | Ukupni godišnji promet u |
| if !supportEmptyParas endif | 2001. godini |
| LURA d.d. | (...) kn |
| SLOBODA d.d. | (...) kn |
| Ukupno | (...) kn |

if !supportEmptyParas endif

Izvor i obrada: Agencija za zaštitu tržišnog natjecanja, Odjel
za istraživanje, analitiku i informatiku

if !supportEmptyParas endif

Agencija
je utvrdila da sudionici koncentracije ispunjavaju uvjete iz članka članka 22.
stavak 1. ZZTN, te da u konkretnom slučaju postoji obveza prijave namjere njene
provedbe.

7. Mjerodavno tržište

Agencija je u konkretnom slučaju, sukladno članku 19.
ZZTN, mjerodavno tržište utvrdila na sljedeći način:

– u proizvodnoj dimenziji: tržište proizvoda od
brašna (keksi, vafli, slanice, pekarski proizvodi i industrijski kolači),

– u
zemljopisnoj dimenziji: područje Republike Hrvatske.

7. 1.
Tržišni udjeli poduzetnika sudionika koncentracije na mjero­davnom tržištu prije
provedbe koncentracije

Mjerodavno tržište u 2001. godini karakterizira
značajan uvoz proizvoda od brašna. Jedan od uvoznika je i Lura d.d. koji je
prije provedbe predmetne koncentracije na mjerodavnom tržištu bio prisutan
isključivo kroz uvoz.

Istovremeno, na tom je tržištu djelovalo deset
poduzetnika koji su ujedno i proizvođači proizvoda od brašna. Jedan od njih je
i poduzetnik Sloboda d.d.

Tržišni
udjeli poduzetnika koji su u 2001. godini djelovali na mjerodavnom tržištu u
konkretnom su slučaju izračunati prema formuli: (prodaja + uvoz) - izvoz.
Udjeli su izračunati prema kriteriju fizičkog obujma izraženog u tonama. Ti su
tržišni udjeli prikazani u Tablici 3. Međutim, kako su neki od poduzetnika koji
djeluju na mjerodavnom tržištu ujedno i proizvođači proizvoda od brašna,
Agencija je u Tablici 3. (stupac 1) prikazala i odnose u proizvodnji proizvoda
od brašna (keksi, vafli, slanice, pekarski proizvodi i industrijski kolači).
Ovo je učinjeno isključivo zbog boljeg razumijevanja ukupnosti odnosa na mjerodavnom
tržištu.

**if !supportEmptyParas endif**

**Tablica
3:**Tržišni udjeli na mjerodavnom
tržištu u 2001. \*

if !supportEmptyParas endif

|  |  |  |  |  |  |  |  |
| --- | --- | --- | --- | --- | --- | --- | --- |
| Red.  br. | Poduzetnik | 2001. (količine u tonama) | | | | | |
| Proizvodnja  (%)1  - ukupno  27.289 tona | Prodaja | Uvoz | Izvoz | Ukupno  (2+3)-4 | Tržišni udjel  (%) |
| 1 | 2 | 3 | 4 | 5 | 6 |
| 1 | Kraš d.d. | (..,.) | (...) | (...) | (...) | (...) | 20-30 |
| 2 | Sloboda d.d. | (..,.) | (...) | (...) | (...) | (...) | 10-20 |
| 3 | Koestlin d.d. | (..,.) | (...) | (...) | (...) | (...) | manje od 10 |
| 4 | Bobis d.d. | (.,..) | (...) | (...) | (...) | (...) | manje od 5 |
| 5 | Zvečevo d.d. | (.,..) | (...) | (...) | (...) | (...) | manje od 5 |
| 6 | Klara d.d. | (.,..) | (...) | (...) | (...) | (...) | manje od 5 |
| 7 | Podravka d.d.(PJ Linolada) | (.,..) | (...) | (...) | (...) | (...) | manje od 5 |
| 8 | Đakovština d.d. | (.,..) | (...) | (...) | (...) | (...) | manje od 1 |
| 9 | Čakovečki mlinovi d.d. | (.,..) | (...) | (...) | (...) | (...) | manje od 1 |
| 10 | Zdenka d.d. | (.,..) | (...) | (...) | (...) | (...) | manje od 1 |
| 11 | Lura d.d. 2 | (.,..) | (...) | (...) | (...) | (...) | manje od 1 |
| 12 | Ostali poduzetnici-uvoznici | (... ) | (...) | (...) | (...) | (...) | 40-50 |
| if !supportEmptyParas endif | Ukupno | (...) | (...) | (...) | (...) | (...) | (...) |

if !supportEmptyParas endif

if !supportEmptyParas endif

\_\_\_\_\_\_\_\_\_\_\_\_\_\_\_\_

 \* Na izričit zahtjev
podnositelja prijave predmetne koncentracije podaci o pravnom temelju
koncentracije smatraju se poslovnom tajnom i i ispušteni su u verziji rješenja
koje se objavljuje u »Narodnim novinama«.

1 Podaci o udjelima poduzetnika u
proizvodnji proizvoda od brašna (keksi, vafli, slanice, pekarski proizvodi i
industrijski kolači) koji djeluju u Republici Hrvatskoj prikazani su isključivo
iz razloga boljeg razumijevanja ukupnosti odnosa na mjerodavnom tržištu.

2 Poduzetnik Lura d.d. nije proizvođač proizvoda od brašna, već samo uvoznik.

if !supportEmptyParas endif

if !supportEmptyParas endif

Iz
Tablice 3. proizlazi da na mjerodavnom tržištu djeluje deset poduzetnika koji
proizvode proizvode od brašna. Samo dva poduzetnika imaju tržišni udjel veći od
10 posto. Drugi poduzetnik po veličini je Sloboda d.d. s tržišnim udjelom od
10-20 posto. Najveći tržišni udjel na mjerodavnom tržištu ima poduzetnik Kraš
d.d. s tržišnim udjelom od 20-30 posto.

Iz
tablice 3. vidljivo je da proizvođači proizvoda od brašna, unatoč relativno
velikim udjelima u proizvodnji, na mjerodavnom tržištu imaju značajno manje
tržišne udjele. Tako npr. Kraš d.d. s udjelom u proizvodnji od (...) posto, na
mjerodavnom tržištu ima udjel od 20-30 posto. Sloboda d.d., s udjelom u
proizvodnji od (...) posto, ima na mjerodavnom tržištu udjel od 10-20 posto.
Razlog je tome veliki ukupni tržišni udjel uvoza koji je veći od 40 posto.
Agencija je, prema podacima dobivenim od nadležnih tijela, analizirala uvoz
proizvoda od brašna u razdoblju od 2000. do 2002. Utvrdila je da je tako
značajan udjel uvoza na mjerodavnom tržištu rezultat liberalizacije uvoza
proizvoda od brašna i smanjenja carinskih stopa i kvota.

Jedan
od poduzetnika koji je na mjerodavnom tržištu bio prisutan isključivo kroz
izvoz bila je i Lura d.d. Tržišni udjel tog poduzetnika je relativno malen
(.,.. posto). I drugi sudionik koncentracije, poduzetnik Sloboda d.d.
pojavljuje se u 2001. godini kao uvoznik. Međutim, njegov tržišni udjel
ostvaren kroz uvoz nije značajan, budući da je manji od 1 posto.

7. 2.
Tržišni udjeli poduzetnika sudionika koncentracije na mjerodavnom tržištu nakon
provedbe koncentracije

Poduzetnik
Lura d.d. izravno pristupa mjerodavnom tržištu tek nakon provedbe predmetne
koncentracije, budući da je na njemu do tada bio prisutan samo neizravno, tj.
kroz uvoz. Provedbom koncentracije Lura d.d. preuzima tržišni udjel poduzetnika
Slobode d.d. Taj je udjel u godini koja je prethodila koncentraciji (2001.)
iznosio 10-20 posto. Ukoliko tome pridodamo tržišni udjel Lure d.d. ostvaren
kroz uvoz, tržišni bi udjel obaju sudionika koncentracije na mjerodavnom tržištu
nakon provedbe koncentracije iznosio 10-20 posto, kako je to prikazano dalje u
Tablici 4.

if !supportEmptyParas endif

**Tablica 4:** Prodaja proizvoda od brašna nakon provedbe
koncentracije \*

if !supportEmptyParas endif

|  |  |  |  |  |  |  |
| --- | --- | --- | --- | --- | --- | --- |
| if !supportEmptyParas endif | Poduzetnik | Prodaja (t) | Uvoz (t) | Izvoz (t) | Ukupno (t) | Trž. udjel (%) |
| if !supportEmptyParas endif | 1 | 2 | 3 | 4 | 5=(2+3) - 4 | 6 |
| 1 | Kraš d.d., Zagreb | (...) | (...) | (...) | (...) | 20-30 |
| 2 | Sloboda d.d. + Lura d.d. | (...) | (...) | (...) | (...) | 10-20 |
| 3 | Koestlin d.d. | (...) | (...) | (...) | (...) | manje od 5 |
| 4 | Bobis d.d. | (...) | (...) | (...) | (...) | manje od 5 |
| 5 | Podravka d.d.(poslovna jedinica Linolada) | (...) | (...) | (...) | (...) | manje od 5 |
| 6 | Zvečevo d.d. | (...) | (...) | (...) | (...) | manje od 5 |
| 7 | Klara d.d. | (...) | (...) | (...) | (...) | manje od 5 |
| 8 | Đakovština d.d. | (...) | (...) | (...) | (...) | manje od 1 |
| 9 | Čakovečki mlinovi d.d. | (...) | (...) | (...) | (...) | manje od 1 |
| 10 | Zdenka d.d. | (...) | (...) | (...) | (...) | manje od 1 |
|  | Ostali takmaci (poduzetnici-uvoznici) | (...) | (...) | (...) | (...) | 40-50 |
| if !supportEmptyParas endif | Ukupno | (...) | (...) | (...) | (...) | (...) |

Izvor i obrada: Agencija, Odjel za istraživanje, analitiku i informatiku

if !supportEmptyParas endif

U
konkretnom slučaju nije bilo moguće izračunati Herfindahl-Hirschmanov indeks
(dalje: HHI). HHI nije bilo moguće izračunati iz razloga što Agencija ne
raspolaže točnim podacima o ukupnom broju svih uvoznika i točnim veličinama
njihovih tržišnih udjela. HHI je, naime, općeprihvaćeno mjerilo za izračun
koncentriranosti tržišta. Izračunava se zbrajanjem kvadrata tržišnih udjela
svih poduzetnika prisutnih na mjerodavnom tržištu. Tržišta na kojima HHI iznosi
između 1000 i 1800 smatraju se umjereno koncentriranima. Tržišta na kojima HHI
iznosi preko 1800 i 10.000 smatraju se visoko koncentriranima (u različitom
stupnju).

Agencija
je izračunala drugi pokazatelj koncentriranosti tržišta, pokazatelj omjera
koncentracije (tzv. *concentration ratio;* dalje: *CR).* On
predstavlja zbrojeve postotaka tržišnih udjela nekoliko najvećih poduzetnika na
tržištu (dva, tri, četiri ili više). U konkretnom slučaju pokazatelj CR2 iznosi 37,9 dok pokazatelj
CR4 44,97. U konkretnom je
slučaju, unatoč relativno visokim CR pokazateljima, riječ o tržištu koje je
dobro strukturirano. Dobra strukturiranost se odnosi kako na broj tržišnih
takmaca koji djeluju na tom tržištu, tako i na asortiman proizvoda. Na takvu je
situaciju značajno utjecao značajan udjel uvoza na tom tržištu.

Iz
prikazanih analiza proizlazi da se struktura mjerodavnog tržišta provedbom
predmetne koncentracije neće bitno izmijeniti.

8.
Posredni učinci provedbe koncentracije poduzetnika Lura d.d./Sloboda d.d.

Provedbom
predmetne koncentracije poduzetnika poduzetnik Lura d.d. stječe i ukupno 34
prodavaonice. Od tog broja 32 prodavaonice se nalaze u Osijeku, a dvije na
širem području grada Osijeka. Riječ je o nespecijaliziranim prodavaonicama
mješovite robe, pretežito hranom, pićima i higijenskim proizvodima za
domaćinstvo. Poduzetnik Sloboda d.d. je svoje proizvode od brašna na širem
području grada Osijeka i u samom Osijeku, između ostaloga, prodavao i u svojoj
maloprodajnoj mreži. Lura d.d. na tom području nije imao vlastitih
maloprodajnih prodavaonica, ali tamo djeluju drugi poduzetnici koji se bave tom
djelatnošću.

Tržišni
udjeli Slobode d.d. ostvareni u 2001. godini od maloprodaje u vlastitoj
maloprodajnoj mreži I tržišni udjeli drugih poduzetnika koji imaju maloprodajnu
mrežu na području grada Osijeka prikazani su u Tablici 5. Ti su tržišni udjeli
utvrđivani prema kriteriju ostvarenog prometa poduzetnika bez poreza na dodanu
vrijednost.

if !supportEmptyParas endif

**Tablica 5:** Tržište maloprodaje na području grada Osijeka u
2001. godini \*

|  |  |  |  |
| --- | --- | --- | --- |
| if !supportEmptyParas endif | Poduzetnik | Ostvareni promet u maloprodaji, bez PDV-a, | Tržišni udjel u % |
| if !supportEmptyParas endif | if !supportEmptyParas endif | u 2001. na području Grada Osijeka | if !supportEmptyParas endif |
| 1. | Alastor d.o.o., Osijek | (...) | 20-30 |
| 2. | Biljemerkant d.o.o., Osijek | (...) | 20-30 |
| 3. | Getro d.d., Zagreb\* | (...) | 10-15 |
| 4. | Dover d.o.o., Osijek | (...) | 0-10 |
| 5. | Billa d.o.o., Zagreb\* | (...) | 0-10 |
| 6. | Nama d.d., Osijek | (...) | 0-10 |
| 7. | Sloboda d.d., Osijek | (...) | 0-10 |
| 8. | Ostalih 57 poduzetnika | (...) | 10-20 |
|  | Ukupno svih 64 oduzetnika | (...) | (...) |

Izvor i obrada: Agencija za zaštitu tržišnog natjecanja, Odjel za istraživanje,
analitiku i informatiku

if !supportEmptyParas endif

Poduzetnik Lura d.d. će
provedbom predmetne koncentracije preuzeti tržišni udjel poduzetnika Sloboda
d.d. u maloprodaji na području grada Osijeka. Može se pretpostaviti da će Lura
d.d. nakon provedbe koncentracije nastaviti s distribucijom proizvoda Slobode
d.d. u toj maloprodajnoj mreži, ali da će tamo prodavati i proizvode iz
asortimana Lure d.d. Tako će provedba predmetne koncentracije imati i posredni
učinak u smislu obogaćivanja ponude u maloprodajnoj mreži.

9. Izvješće Uprave kojom se
pravno i ekonomski obrazlaže koncentracija

U izvješću uprave Lure d.d.
navodi se da je jedna od strateških odluka tog poduzetnika prerastanje iz
hrvatske mljekarske u regionalnu prehrambenu kompaniju. Stoga je poduzetnik
Lura d.d. razmatao ekonomsku perspektivu prehrambene industrije kao
perspektivne gospodarske grane. Analiza je, između ostalog pokazala da je riječ
o vrsti proizvodnje koja ima dobar tržišni položaj i financijski potencijal.

Poduzetnik Lura d.d. je
odabrao poduzetnika Slobodu d.d. zbog njegovog dobrog proizvodnog programa,
dugogodišnje tradicije, dobrog tržišnog udjela i maloprodajne mreže.

Poduzetnik Lura d.d. je
predmetnom koncentracijom iskoračio u konditorsku industriju u kojoj do sada
nije bio prisutan. Razlozi za takav postupak su između ostalog komplementarnost
konditorskih i mliječnih proizvoda. S obzirom da Lura d.d. do danas nije u svom
proizvodnom programu imala konditorske proizvode, cijeli proizvodni program
poduzetnika Sloboda d.d. će se nadovezati na proizvodni program poduzetnika
Lura d.d. Riječ je o perspektivnoj gospodarskoj grani slične poslovne
orijentacije, očekuju se i uštede u smislu razvoja zajedničkih robnih marki,
nabave, prodaje i distribucije.

10. Prednosti za potrošače

Sa stanovišta pogodnosti za
potrošače podnositelj prijave navodi da će se provedbom predmetne koncentracije
poduzetnika povezivati proizvodni programi sudionika koncentracije. Na taj će
se način pojačati tržišno natjecanje na domaćem tržištu konditorskih proizvoda,
što će se povoljno odraziti i na širinu i kvalitetu ponude i cijenu proizvoda u
maloprodaji.

11. Savjet za zaštitu
tržišnog natjecanja (dalje: Savjet) razmatrao je predmetnu koncentraciju na
sjednicama održanim 21. siječnja 2003. i 18. veljače 2003.

Razmatrajući sve činjenice i
dokaze vezane uz ocjenjivanje prijavljene koncentracije poduzetnika, Savjet je,
sukladno ovlastima iz članka 30. stavka 2. točka 3. ZZTN, na 68. sjednici,
održanoj 18. veljače 2003. ocijenio da je u konkretnom slučaju riječ o
dopuštenoj koncentraciji.

Pri donošenju takve odluke
Savjet je osobito uzeo u obzir činjenicu da će poduzetnik Lura d.d. u stvari
preuzeti tržišni udjel poduzetnika Sloboda d.d.. Na taj način neće doći do
značajnih strukture mjerodavnog tržišta s obzirom na veličinu tržišnih udjela
poduzetnika koji djeluju na tom tržištu.

Ocijenjeno je, dakle, da
provedbom predmetne koncentracije poduzetnika neće doći do stvaranja novog niti
do jačanja postojećeg vladajućeg položaja sudionika koncentracije, osobito ne
na način da bi njenom provedbom tržišno natjecanje bilo trajno ili značajno
ograničeno ili ukinuto.

Savjet je uzeo u obzir i
očekivane korisne učinke koje bi konkretna koncentracija mogla imati u pogledu
pogodnosti za pot­rošače, u odnosu na jačanje tržišnog natjecanja na domaćem
tržištu konditorskih proizvoda, odnosno obujam i kvalitetu ponude i cijene
proizvoda u maloprodaji.

S obzirom na gore navedeno,
odlučeno je kao u točki I. izreke ovog rješenja.

12. Sukladno iznijetim
činjenicama odlučeno je da se prijavljena koncentracija kao dopuštena upiše u
Upisnik o koncentracijama, kao što je riješeno u točki II. izreke ovog
rješenja.

13. Ovim se rješenjem,
temeljem članka 217. Zakona o općem upravnom postupku (»Narodne novine«, broj:
48/95, 52/97 i 89/98) ukida privremeno rješenje Agencije, klasa: UP/I
030-02/2002-01/136, od 18. veljače 2003., kojim se koncentracija poduzetnika
Lura d.d. / Sloboda d.d. ocjenjuje dopuštenom, s tim da će se o upisu predmetne
koncentracije u Upisnik o koncentracijama odlučiti konačnim rješenjem. Stoga je
riješeno kao u točki III. izreke ovog rješenja.

14. Podnositelj prijave,
poduzetnik LURA d.d., obveznik je uplate upravne pristojbe.

Upravna pristojba iz točke
III. izreke ovog rješenja određena je temeljem članka 14., Tarifnog broja 106.
točke 1. Zakona o izmjenama i dopunama Zakona o upravnim pristojbama (»Narodne
novine«, broj 131/97) koji za prijavu za upis u Upisnik o koncentracijama
propisuje upravnu pristojbu u iznosu od 5.000,00 kn, te tarifnog broja 107.
točke 1. Uredbe o izmjeni tarife Zakona o upravnim pristojbama (»Narodne
novine«, broj 116/2000) koji za rješenje o upisu u Upisnik o koncentracijama, u
razmjeru s temeljnim kapitalom podnositelja prijave, propisuje upravnu
pristojbu u iznosu od 250.000,00 kn.

Temeljem gore navedenog,
Agencija je, 9. siječnja 2003., uputila obavijest podnositelju prijave na
uplatu pristojbe u iznosu od 5.000,00 kuna. Tu je obvezu podnositelj prijave je
izvršio svoju obvezu i o tome...

Iznos od 250.000,00 kuna iz
točke III. izreke ovog rješenja pristojbeni obveznik uplaćuje u kunama,
posebnom uplatnicom u korist Državnog proračuna Republike Hrvatske u roku od
osam (8) dana od dana dostave ovog rješenja na račun broj: 1001005-1863000160,
u »poziv na broj odobrenja« upisati u pretpolje model »24«, a u polje podatak
prvi: 5002- (navesti matični broj subjekta).

Pristojbeni obveznik dužan je
dokaz o izvršenoj uplati upravne pristojbe dostaviti Agenciji bez odgode, a
najkasnije u roku od osam (8) dana od izvršene uplate, pozivom na broj, klasa:
UP/I 030-02/2002-01/136. U protivnom će Agencija, primjenom članka 10. stavak
2. Zakona o upravnim pristojbama, pokrenuti postupak prisilne naplate upravne
pristojbe.

15. Ovo rješenje, sukladno članku 37.a stavak 1.
ZZTN, bit će objavljeno u Narodnim novinama, kako je riješeno u točki IV.
izreke ovog rješenja.

Uputa o pravnom lijeku

Ovo je
rješenje konačno u upravnom postupku. Protiv rje­še­nja nije dopuštena žalba,
ali nezadovoljna stranka može pokrenuti upravni spor pred Upravnim sudom
Republike Hrvatske u roku od trideset (30) dana od dana dostave ovog rješenja.

Klasa: UP/I 030-02/2002-01/136
Urbroj: 580-02-03-21-19
Zagreb, 25. veljače 2003.

Ravnatelj
        Voditelj postupka

**mr. sc.** **Hrvoje Momčinović,** v. r.      **Katarina
Kunce Kern,** v. r.

if !supportEmptyParas endif

Rješenje, NN 49/2003-641
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)